CELEX: 62012CN0437
Language: el
Date: 2012-10-01 00:00:00
Title: Υπόθεση C-437/12: Αίτηση για την έκδοση προδικαστικής αποφάσεως, την οποία υπέβαλε το Gerechtshof te 's-Hertogenbosch (Κάτω Χώρες) την 1η Οκτωβρίου 2012 — Χ κατά Voorzitter van het managementteam van het onderdeel Belastingdienst/Z van de rijksbelastingdienst

22.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 399/11
            
         Αίτηση για την έκδοση προδικαστικής αποφάσεως, την οποία υπέβαλε το Gerechtshof te 's-Hertogenbosch (Κάτω Χώρες) την 1η Οκτωβρίου 2012 — Χ κατά Voorzitter van het managementteam van het onderdeel Belastingdienst/Z van de rijksbelastingdienst
   (Υπόθεση C-437/12)
   2012/C 399/19
   Γλώσσα διαδικασίας: η ολλανδική
   
      Αιτούν δικαστήριο
   
   Gerechtshof te ’s-Hertogenbosch
   
      Διάδικοι στην υπόθεση της κύριας δίκης
   
   
      Εκκαλούσα: Χ
   
      Εφεσίβλητος: Voorzitter van het managementteam van het onderdeel Belastingdienst/Z van de rijksbelastingdienst
   
      Προδικαστικά ερωτήματα
   
   
               1)
            
            
               Πρέπει, για την εξέταση του ερωτήματος στο οποίο πρέπει να δοθεί απάντηση στο πλαίσιο του άρθρου 110 ΣΛΕΕ, και το οποίο έγκειται στο αν το ποσό του φόρου που επιβλήθηκε το 2010 για την ταξινόμηση του [επίμαχου] επιβατικού αυτοκινήτου υπερβαίνει (ή όχι) το εναπομένον ποσό του φόρου που είναι ενσωματωμένο στην αξία των ομοειδών μεταχειρισμένων αυτοκινήτων που έχουν ήδη ταξινομηθεί στην ημεδαπή, να θεωρηθούν ως ομοειδή, για τον υπολογισμό του εν λόγω εναπομένοντας ποσού:
               
                           —
                        
                        
                           ένα παρόμοιο επιβατικό αυτοκίνητο το οποίο κατά τον χρόνο της πρώτης θέσης σε κυκλοφορία του [επίμαχου] επιβατικού αυτοκινήτου (δηλαδή το 2006) ήταν ταξινομημένο ως καινούργιο, ή
                        
                     
                           —
                        
                        
                           επιπλέον, τα (λοιπά) επιβατικά αυτοκίνητα τα οποία είναι διαθέσιμα στην αγορά μεταχειρισμένων επιβατικών αυτοκινήτων το 2010 και τα οποία, ακριβώς όπως το [επίμαχο] επιβατικό αυτοκίνητο, τέθηκαν για πρώτη φορά σε κυκλοφορία στις 30 Μαΐου 2006 και κατά τα λοιπά είναι παρόμοια, αλλά μετά τις 30 Μαΐου 2006 (δηλαδή από τις 30 Μαΐου 2006 μέχρι και το 2009) (εισήχθησαν και) ταξινομήθηκαν ως μεταχειρισμένα επιβατικά αυτοκίνητα, και/ή
                        
                     
                           —
                        
                        
                           επιπλέον, τα (λοιπά) επιβατικά αυτοκίνητα τα οποία είναι διαθέσιμα στην αγορά μεταχειρισμένων επιβατικών αυτοκινήτων το 2010 και τα οποία, σε αντίθεση προς το [επίμαχο] επιβατικό αυτοκίνητο, τέθηκαν για πρώτη φορά σε κυκλοφορία μετά τις 30 Μαΐου 2006, αλλά κατά τα λοιπά είναι παρόμοια, και τα οποία μετά τις 30 Μαΐου 2006 (δηλαδή από τις 30 Μαΐου 2006 μέχρι και το 2009) (εισήχθησαν και) ταξινομήθηκαν ως καινούργια ή μεταχειρισμένα επιβατικά αυτοκίνητα;
                        
                     
         
               2)
            
            
               Πρέπει, για την εξέταση του ερωτήματος αν το άρθρο 110 ΣΛΕΕ εμποδίζει την επιβολή φόρου (1), όπως ο επίμαχος φόρος, για την ταξινόμηση επιβατικού αυτοκινήτου το 2010 στο μέτρο που ο φόρος αυτός εξαρτάται από τις εκπομπές CO2 (σύμφωνα με τους πίνακες του άρθρου 9, παράγραφος 1, του νόμου BPM)[,] το τμήμα αυτό του φόρου να θεωρηθεί ως νέος φόρος που πρέπει να διακριθεί από τον μέχρι 1ης Φεβρουαρίου επιβαλλόμενο φόρο οχημάτων, ο οποίος αποτελούσε συνάρτηση μόνον της τιμής καταλόγου, με αποτέλεσμα να μην ασκεί επιρροή η σύγκριση με τα (ομοειδή) μεταχειρισμένα επιβατικά αυτοκίνητα που ταξινομήθηκαν πριν την 1η Ιανουαρίου 2010
            
         
               3)
            
            
               Σε περίπτωση που δεν μπορεί να γίνει λόγος για νέο φόρο κατά τα προεκτεθέντα στο ερώτημα ΙΙ: μήπως, σύμφωνα με το άρθρο 110 ΣΛΕΕ, το γεγονός ότι, όσον αφορά τα επιβατικά αυτοκίνητα που είναι παρόμοια με το [επίμαχο] επιβατικό αυτοκίνητο και τα οποία τέθηκαν για πρώτη φορά σε κυκλοφορία πριν την 1η Φεβρουαρίου 2008 ενώ εισήχθησαν και ταξινομήθηκαν ως μεταχειρισμένα αυτοκίνητα κατά την περίοδο από την 1η Φεβρουαρίου 2008 μέχρι τις 31 Δεκεμβρίου 2009, δεν επιβλήθηκε φόρος εξαρτώμενος από τις εκπομπές CO2 (κατά την έννοια του άρθρου 9ba του νόμου BPM), ενώ αυτός ο εξαρτώμενος από τις εκπομπές CO2 βάρυνε κανονικά τις πραγματοποιηθείσες κατά την ανωτέρω περίοδο ταξινομήσεις επιβατικών αυτοκινήτων τα οποία τέθηκαν για πρώτη φορά σε κυκλοφορία μετά την 1η Φεβρουαρίου 2008 αλλά κατά τα λοιπά είναι παρόμοια με το [επίμαχο] επιβατικό αυτοκίνητο, εμποδίζει την επιβολή φόρου, όπως ο επίμαχος φόρος, για την ταξινόμηση επιβατικού αυτοκινήτου το 2010 στο μέτρο που ο φόρος αυτός εξαρτάται από τις εκπομπές CO2 (σύμφωνα με τους πίνακες του άρθρου 9, παράγραφος 1, του νόμου BPM);
            
         
      (1)  Στα ολλανδικά: BPM (Belasting personenauto’s en motorrijwielen, φόρος επιβατικών αυτοκινήτων και μοτοσυκλετών).